[bookmark: _GoBack]УПУТСТВО ЗА КОРИШЋЕЊЕ ПЛАТФОРМЕ ЗА ОФК ЗА КАДРОВИКЕ ОРГАНА АУТОНОМНЕ ПОКРАЈИНЕ И ЈЕДИНИЦА ЛОКАЛНЕ САМОУПРАВЕ

Линк за приступ платформи је: https://jls.suk.gov.rs

Логовање кандидата: 
· у поље Username/Корисничко име унети шифру кандидата (малим словима латинице). 
· у поље Password/Лозинка унети последњих шест бројева од ЈМБГ-а
· кликните на Log in

Пре него што кандидат започне са тестирањем дати кратко упутство о самом тестирању (први тест Организација и рад органа аутономне покрајине, односно јединице локалне самоуправе и други тест Пословна комуникација имају по двадест питања; тест Дигитална писменост се састоји из два дела: Word-а и Excel-а; време за израду сва три теста је по је 45 минута).

Тестирање:
· када се улогујете, отвориће се Почетна страница
· испод наслова Доступни курсеви кликните на Опште функционалне компетенције
· кликните Крај водича (уколико се појави прозор са овом опцијом)
· да бисте започели тестирање кликните на први тест Организација и рад органа АП односно ЈЛС у Републици Србији
· кликните на Покушај решавања теста
· кликните на Започни покушај решавања
· отвориће се страница са питањима, која се налазе у десном углу у квадратићима са бројевима, можете да идете на питања кликом на квадратиће редом, можете да прескачете, да се враћате и преправљате питања, а можете и да кликнете на опцију Следећа страница која се налази у доњем десном углу испод самог питања
· изнад питања у горњем десном углу је тајмер тако да кандидати у сваком тренутку знају колико времена је преостало
· када хоћете да завршите тест испод квадратића кликните на Заврши покушај или кликните на опцију Заврши покушај која се налази у доњем десном углу испод самог питања (тест ће се сам затворити када истекне 45 минута уколико кандидат сам не заврши кликом на опцију Заврши покушај)
· спустите страницу до краја мишем и кликните на Предај све одговоре и заврши тест
· уколико хоћете да се вратите и још једном погледате тест кликните на Одустани и Повратак на покушај, а уколико сте сигурни да хоћете да завршите тест кликните на Предај све одговоре и заврши тест; кад завршите нећете имати више могућност да се вратите на тест
· добићете број остварених бодова и кликните на Повратак на курс
· када завршите први тест, прелазите на други тест кликом на Пословна комуникација
· приступ тесту, начин решавања и завршетак је исти као и код првог теста
· када завршите са другим тестом, прелазите на трећи тест кликом на Дигиталне компетенције (Excel), затим на Дигиталне компетенције (Word)
· пре него што започнете тест преузмите Excel i Word документ
· [bookmark: _Hlk156564537]приступ тесту је исти као и код прва два теста, прочитајте пажљиво упутство, кад решите Excel и Word завршите покушај као и код прва два теста, само што је код Word-а потребно да израђени документ приложите (као attachment) на за то одређено место на платформи, испод слике задатка из WORD-a
· резултат задатка из Excel-a кандидат добија аутоматски, док резултат задатака из Word-a треба да сачека да буде прегледан из Службе за управљање кадровима (СУК).

Све време тестирања кандидата прате запослени из СУК-а и шаљу извештај кадровику о резултатима у реалном времену.

